Vilnius, 2021 m. balandžio 2 d.

**Šventinis Velykų stalas: pasiruošti užteks vos 10 eurų**

**Nors Velykas šiemet pasitiksime kitaip – be didelių giminės susibūrimų, draugų ir artimųjų lankymo, tačiau šventinis stalas vis tiek bus ruošiamas. O siekiant palepinti namiškius gardžiais patiekalais, nebūtina išlaidauti. Šventiniam stalui paruošti užteks vos 10 eurų.**

„Lidl Lietuva“ Pardavimų skatinimo departamento vadovo Lino Baltušio teigimu, pagrindinis velykinių vaišių krepšelis jau daug metų išlieka nepatikęs: tai kiaušiniai, majonezas ir žirneliai bei šviežia antis. Be to, pirkėjai šiuo metu gerokai dažniau ieško gerų kainų pasiūlymų kiaulienai, žuviai, vaisiams ir daržovėms, taip pat kavai, saldumynams.

Įdomiausia, jog apsirūpinti reikiamais produktais ir paruošti velykinį stalą nekainuoja daug – tam gali užtekti netgi 10 eurų. Pavyzdžiui, prekybos tinklo „Lidl“ parduotuvėse dešimt baltų arba rudų M dydžių kiaušinių kaina siekia 0,69 euro. Majonezo „Kania“ 820 g pakuotę galima įsigyti už 1,39 euro, o skardinę konservuotų žaliųjų žirnelių „Bonduelle“ – už 0,68 euro. Tikra velykinio stalo pažiba gali virsti ir šventinė antis. Šiuo metu šviežios „Pekino“ anties kaina „Lidl“ parduotuvėse siekia tik 2,49 euro.

Šventinis stalas neįsivaizduojamas ir be vieno tradiciškiausių pyragų – „Velykų bobos“, kurios kaina „Lidl“ parduotuvėse šiuo metu siekia 1,79 euro. Norintiems gaiviau, turėtų patikti braškės už 1,44 euro ar apelsinai už 0,69 euro už kilogramą. Atsigaivinti po sočių pietų ir deserto galima gazuotu gėrimu „Coca Cola“. Jo kaina šiuo metu siekia 0,79 euro.

Taigi, įsigiję visus šiuos maisto produktus savo šventiniams stalui, iš viso išleisite 9,96 euro.

**Išskirtinis dėmesys tvaresniam kiaušinių asortimentui**

Kiekvienas norime, kad mūsų velykinis margutis atlaikytų visus smūgius ir būtų tvirčiausias. Tačiau galvojant apie patvarumą, nereikėtų užmiršti ir jų tvarumo. „Lidl Lietuva“ Pardavimų skatinimo departamento vadovas sako, kad prekybos tinklas supranta savo, kaip vieno didžiausių šalies prekybos tinklų, įsipareigojimus prieš klientus ir aplinką, tad stengiasi „Lidl“ parduotuvėse siūlomą kiaušinių asortimentą planuoti atsakingai.

„Šiemet ypatingai akcentuojame tvarumą, todėl pirkėjams siūlome platų kiaušinių asortimentą, kuriame yra ir ekologiškų, ir laisvėje, ir ant kraiko auginamų vištų kiaušiniai, o narvuose laikomų vištų kiaušinius šiemet atsivežėme iš Suomijos tiekėjo „Munax“. Šis tiekėjas užtikrina vištų gerovės standartus, o Skandinavijoje jie – itin griežti, todėl paukščiai auginami atsakingesniais būdais, jie gyvena mažomis grupėmis po 60 vištų, turi laktas ir lizdus perėjimui. Be to, pagrindinis vištų lesalas yra Suomijoje auginami grūdai, kuriems nenaudojamas glifosatas, limituojami kiti grūdų kultivavimui naudojami cheminiai preparatai“, – sako L. Baltušis.

Šiuo metu Lietuvoje iš viso veikia 55 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skerstytė

Korporatyvinių reikalų ir komunikacijos departamentas

UAB „Lidl Lietuva“

Tel. +370 5 267 3228, +370 6 805 3556

lina.skerstyte@lidl.lt